Hindi News

Local

Chhattisgarh

Raipur

Maoists Killed By Kidnapped Student In Sukma

अपहृत छात्र की धारदार हथियार से नक्सलियों ने की हत्या, जंगल में मिला शव

2 वर्ष पहले



कॉपी लिंक

डमी फोटो

कुंदनपाल गांव से एक दिन पहले ही नक्सलियों ने किया था अपहरण

लाइवलीहुड कॉलेज के छात्र की मुखबिरी के संदेह में हत्या की आशंका

सुकमा. नक्सलियों की कायरना और शर्मनाक हरकत एक बार फिर सामने आई है। ग्रामीणों और लोगाें का रहनुमान बनने वाले नक्सलियों ने रविवार देर शाम धारदार हथियार से एक छात्र की हत्या कर दी। छात्र का शव जंगल में पड़ा मिला है। इस घटना की पुष्टि सुकमा एसपी अभिषेक मीणा ने की है। छात्र की हत्या मुखबिरी के संदेह में करने की आशंका जताई जा रही है। वहीं इसके विरोध में सोमवार को कोंटा में छात्र-छात्राओं ने प्रदर्शन किया।

1) एक दिन पहले ही किया था छात्र का अपहरण

जानकारी के मुताबिक, सुकमा के लाइवलीहुड कॉलेज में पढ़ाई करने वाले छात्र कुंजामी शंकर का नक्सलियों ने एक दिन पहले ही अपहरण किया था। शंकर कुंदनपाल गांव का रहने वाला था और नक्सली उसे घर से उठाकर ले गए थे। इसके बाद से उसका कुछ पता नहीं था।

इस बीच गांव में खबर मिली कि नक्सलियों ने छात्र की धारदार हथियार से हत्या कर दी है। इसके बाद ग्रामीण जंगल में पहुंचे तो छात्र का शव बरामद हो गया। घटना की सूचना पुलिस को मिली तो उनकी भी टीम मौके पर रवाना की गई। घटना के बाद से इलाके में दहशत का माहौल बना हुआ है।

इससे पहले भी बस्तर क्षेत्र में एक छात्र का अपहरण का कर लिया गया था, जिसके बाद स्थानीय संगठन और छात्रों ने रैली निकालकर छात्रों की रिहाई की अपील की। दवाब बढ़ने के बाद नक्सलियों ने छात्र को रिहा कर दिया था। इस घटना के बाद एक बार फिर नक्सलियों का क्रूर चेहरा सामने आया है।

लाइवलीहुड कॉलेज के छात्र कुंजामी शंकर की हत्या के विरोध में सोमवार को कोंटा के सभी स्कूली के छात्र -छात्राओं ने प्रदर्शन किया। हाथों में बैनर लिए ये बच्चे शंकर भईया अमर रहें और नक्सलवाद मुर्दाबाद के नारे लगा रहे थे। इस दौरान कोंटा थाना एसआई शिवानंद,सभी स्कूली के शिक्षक, सुन्नम पेंटा अौर सलवा जुडूम के लीडर पी विजय उपस्थित रहे।